Zokwana kap politici wat onsekerheid skep | Landbou
Landbou / Nuus / Zokwana kap politici wat onsekerheid skep
Mnr. Senzeni Zokwana.
Dit was mnr. Senzeni Zokwana, Minister van Landbou, Bosbou en Visserye, se beroep op die landbousektor by 'n simposium deur die Nasionale Landboubemarkingsraad (NLBR), Landbounavorsingsraad (LNR) en Land Bank in Centurion.
"Wanneer ons sê ons wil die ekonomie saam laat groei, sou ons 'n Suid-Afrika wou sien waar boere geen kleur ken nie, waar hulle nie belemmer word deur verskillende tale nie, maar ten alle tye saamwerk om 'n beter Suid-Afrika te bou."
'Gee die nasie kos'
Hy het 'n beroep gedoen op navorsers, beleidmakers, kundiges en boere om die sektor vir almal haalbaar te maak en gesê baie werk is reeds gedoen om landbou se potensiaal vir Suid-Afrika te ontsluit.
Agoa kan volgens hom egter nie as die rede vir die krimpende Suid-Afrikaanse pluimveebedryf beskou word nie, omdat dit eerder Europese invoer van hoender is wat 'n demper op die bedryf plaas.
"Ons as Regering moet instrumente ondersoek wat ons kan gebruik om ons eie bedrywe te beskerm. Ons kan nie 'n situasie toelaat waar almal bruin vleis hier stort, terwyl ons nie ons wit vleis aan daardie markte kan verkoop nie."
Zokwana het 'n pas getekende memorandum van verstandhouding tussen die NLBR, die LNR en die Land Bank verwelkom.
Een kommentaar op "Zokwana kap politici wat onsekerheid skep"
Mens weet nie regtig hoe om hierop te reageer nie. Zokwana het 'n positiewe boodskap, mens voel om saam te werk. Dan kom 'n man met oor die 700 aanklagte teen hom het en (dit gaan my verstand te bowe) nog die land se sg. president is, en probeer almal verdeel en rassekonflik die hoogte injaag. Van sy amptenare gil in histerie dat blanke boere lewendig begrawe moet word, dan kook mens se bloed en sit jy in die aand en wapens skoonmaak. Hierdie ministers met 'n goeie boodskap is te lafhartig om teen 'n korrupte president op te staan, hoe wil hulle he mens moet positief op hulle boodskap reageer? So, op die stadium sal jy naief wees om positief op Zokwana se boodskap te reageer, hy is maar een van Zuma se marionette. Zuma en Malema is besig om 'n burgeroorlog aan te wakker.